फेरि जनयुद्धमा जाने उद्घोषका साथ नयाँ पार्टी गठन गर्नुभएका नेत्रविक्रम चन्द विप्लव ‘एकीकृत जनक्रान्ति’को नामबाट सङ्घर्ष गर्दै आएका छन । तर विप्लवको समेत यो जनयुद्धमा बिशेष कार्यक्रम छैन । दश वर्षसम्म जनयुद्धको नेतृत्व तहमा भूमिका निर्वाह गरेका डा. भट्टराईले माओवादीबाट अलग भएर नयाँ शक्ति नेपालको संयोजक बनेर राजनीतिमा सक्रिय छन । माक्र्सवाद र माओ विचारधारा पुरानो भयो भन्दै आर्थिक क्रान्तिका लागि नयाँ शक्ति नाम दिएर पार्टी खोलेका डा. भट्टराईले जनयुद्ध दिवसको अवसरमा कुनै कार्यक्रम राखेका छैनन । दश वर्षसम्म जनयुद्धमा बलिदानी दिन तयार आम कार्यकर्तादेखी माओवादीका नेताहरू नै त्यसको उद्देश्य पूरा नभएको भन्दै आएका छन ।
